no ma kohe tahtsin mehega tüli norida.  vahel tuleb tuur peale.    ta on mul paraku selline,  et raske nagu tülitsemiseks põhjust leida.    väikse tüliküsimuse ma lõpuks ikka leidsin:  mitu silindrit sellisel kolemootoril on?  tema pakkus, et palju.  vaata, kui palju jagajaid seal on.  mina arvasin, et need paljude kolbide kepsud ei mahu vända peale ära.  nii palju neid seal ikka olla ei saa.  kogu see kaabeldus koos jagajatega tuleb sellest,  et vennad on mitu juhtmesarja üksteise otsa ladunud.  kui kusagil katkestus sees on,  siis ei pea  hakkama seda juhet mööda taga ajama  vaid viskad lihtsalt otsad ringi.  (mitte et ma asjast suuremat jagaks,  aga tegin targa näo pähe  ja norisin tüli.  tülitsemine mu eesmärk ju oligi.)    mees arvas millegipärast,  et teatud kontingendiga on mõttetu vaielda.  muidu hea mees,  aga tülitseda ei märka.  urrr!